जिलाधिकारी गौतम बुद्ध नगर बीएन सिंह ने समस्त जनपद वासियों का आह्वान करते हुए उन्हें जानकारी दी है कि पूरे नोएडा एवं ग्रेटर नोएडा तथा जनपद गौतम बुद्ध नगर में यातायात को सुगम बनाने में जनपद के नागरिकों की भी अहमं भूमिका है अतः पूरे जनपद गौतम बुद्ध नगर में वाहन संचालित करने वाले वाहन चालक यातायात नियमों का अक्षर से पालन सुनिश्चित करें। अन्यथा की स्थिति में तीन बार नियमों का उल्लंघन किए जाने पर उनके ड्राइविंग लाइसेंस निरस्त करने की कार्यवाही की जाएगी। उन्होंने आम नागरिकों को जानकारी देते हुए आगाह किया है कि जनपद का परिवहन विभाग एवं यातायात पुलिस के द्वारा यातायात को सुगम बनाने के लिए निरंतर रूप से अभियान चलाकर कार्यवाही प्रस्तावित करेगा।